109 
lille Antal Larver naar Næsen, slipper den ogsaa med Livet (Hes- 
ses ene Tilfælde), hvis den er heldig nok til at faa dem væk. 
Samtlige Iagttagelser stemmer overens i, at Fluelarver har en 
kolossal hurtig Udvikling. Fra 8 /s til u / 8 voksede mine Larver 
9 mm i Længden, nemlig fra 3 mm til 12 mm. Ogsaa Puppe¬ 
hvilen varer om Sommeren kun ganske faa Dage, saa der maa 
sikkert være adskillige Kuld Fluer i Sommerens Løb. — Larver¬ 
nes hurtige Vækst passer godt til, hvad der fra anden Side vides 
om Lucilielarverne. Graham-Smith (28) angiver, at Larven til 
Lucilia caesar gennemløber alle Stadier i en Tid af 272—3 Dage. 
Sidste Hold Larver om Efteraaret overvintrer rimeligvis som Pup¬ 
per i Jorden. Mortensens og Hesses Iagttagelse af, at Larven lig¬ 
ger længe som Larve om Efteraaret, er mig meget paafaldende, 
og denne Side af Sagen trænger til nærmere Belysning. 
Hvorledes man skal opfatte Portschinskys Meddelelse om, at 
Infektionen sker gennem Frøens Tarmkanal, aner jeg ikke. Det 
kunde paa Forhaand synes urimeligt, at Dyr, der som Tudser og 
Frøer lever af Fluer, skulde være udsatte for at blive ødelagte af 
Larver, der fremkom af de Æg, som muligt nedslugte Fluehunner 
var fyldt med. Man kunde dog uden at have nogen altfor livlig 
Fantasi tænke sig, at noget saadant vilde have ført til en auto¬ 
matisk Udryddelse af samtlige Jordens Padder. Nu har ogsaa 
Klunzinger set, at hans Tudse aad Lucilia- Larver, og Hesse fast- 
slaar, at en af hans aad Lucilia-Æg, og der skete i første Tilfælde 
det, at Larverne blev opløst i Tudsens Mave, og i andet Tilfælde 
tilsyneladende slet intet. Her synes at være en uløselig Mod¬ 
sætning. Paa denne Side Portschinskys Paastand, at de fleste 
Infektioner sker gennem Tarmkanalen, og paa den anden Side 
Klunzinger og Hesse med deres Iagttagelser. Her er et Forhold, 
som en fremtidig Forsker, der har rigeligt Materiale, maa se at 
faa klaret. 
Dunckers Beretning om, hvad der passerede med hans klæk¬ 
kede Fluer, er der intet paafaldende ved. Da hans Fluer var klæk¬ 
kede, vilde de ikke parre sig. Det stemmer meget godt med mine 
egne Erfaringer fra andre Insektklækninger. Søskende parrer sig 
ikke med hinanden i Hvepseklækninger for Eksempel. Da Flu¬ 
erne ikke parrede sig, var der formodentlig heller ingen Anledning 
for dem til at lægge Æg, og det var altsaa ikke saa løjerligt, at 
